Държавен вестник, бр. 102, 2003 г., стр. 24

С Т Р .  24
Д Ъ Р Ж А В Е Н   В Е С Т Н И К
Б Р О Й  102
Чл. 33. (1) Доставчикът подготвя детето за
самостоятелен начин на живот. Напускането
на специализираната институция се извършва
по предварително разработен план.
(2) Доставчикът осигурява индивидуална
подкрепа на детето в съответствие с неговите
потребности.
Чл. 34. (1) Доставчикът създава условия за
свободно изразяване на мнения и за вземане на
самостоятелни решения от детето, както и за
участие при обсъждането на въпросите, свър-
зани с вътрешния ред на специализираната
институция.
(2) Доставчикът осигурява поверителност на
информацията за децата.
Чл. 35. Доставчикът осигурява здравослов-
на храна на детето.
Чл. 36. Доставчикът осигурява възможност
за избор на детето на дрехи и лични вещи от
предоставените му.
Чл. 37. Доставчикът разработва план за
здравни грижи на детето, който е част от пла-
на за грижи, осигурява задоволяването на
здравните потребности на детето и установя-
ва правила за предоставяне на лекарства в ин-
ституцията.
Чл. 38. Доставчикът осигурява участие на
детето в образователния процес и подпомага
неговата подготовка.
Чл. 39. Доставчикът подкрепя и насърчава
децата да участват в подходящи за тях дейности
през свободното си време и да развиват своите
умения и таланти.
Чл. 40. Доставчикът осигурява възможност
за свободно подаване на жалби и оплаквания от
децата и разработва процедура за защита от
насилие, злоупотреби и тормоз.
Чл. 41. Доставчикът разработва и следва
специална процедура при отсъствие от инсти-
туцията на дете без разрешение.
Чл. 42. Доставчикът уведомява компетент-
ните органи за всеки инцидент, свързан със зак-
рилата на децата, настанени в институцията.
Чл. 43. Доставчикът осигурява условия за из-
граждане на отношения, основани на взаимно
уважение и разбиране между децата и персонала.
Чл. 44. Доставчикът разработва и следва
специална процедура за възпитание и дис-
циплина.
Чл. 45. (1) Доставчикът е длъжен да спаз-
ва следните изисквания за местоположение и
материална база на специализираната инсти-
туция:
1. местоположението и материалната база
на институцията да съответстват на целите и
функциите на услугата;
2. да се осигури среда, благоприятна за раз-
витието на децата;
3. помещенията, тяхното разпределение и об-
завеждане да се доближават до семейната среда;
4. да има достатъчно на брой санитарни и
други помещения.
(2) Доставчикът е длъжен да осигури безо-
пасна и сигурна среда за децата.
Чл. 46. (1) Доставчикът е длъжен да проведе
внимателен подбор на персонала и добровол-
ците, работещи с деца в институцията.
(2) Доставчикът осигурява професионална
и методическа подкрепа на персонала и осигу-
рява възможност за повишаване на квалифи-
кацията му.
(3) Числеността, опитът и квалификацията
на персонала в институцията следва да бъдат
съобразени с необходимостта от осигуряване
на качествена грижа за децата.
Чл. 47. (1) Доставчикът разработва проце-
дура за вътрешен контрол на предоставяните в
специализираната институция услуги.
(2) Доставчикът осъществява периодичен
вътрешен контрол върху работата на персона-
ла и качеството на предоставяните грижи.
(3) За всяко дете задължително се води лич-
но досие. Детето има право на достъп до лично-
то си досие в съответствие със степента на не-
говото развитие.
Чл. 48. Съответствието на социалните услу-
ги за деца, предоставяни в специализирани ин-
ституции, със стандартите, определени в тази
глава, се оценява по критериите съгласно при-
ложение № 3.
Г л а в а  ш е с т а
КОНТРОЛ ЗА СПАЗВАНЕ НА СТАНДАРТИ-
ТЕ ЗА СОЦИАЛНИ УСЛУГИ ЗА ДЕЦА
Чл. 49. (1) Председателят на Държавната
агенция за закрила на детето лично или чрез
упълномощени от него длъжностни лица осъ-
ществява контрол по спазване на стандартите
за качество на социалните услуги за деца.
(2) Контролът по ал. 1 се осъществява чрез:
1. периодични проверки по план, утвърден
от председателя на Държавната агенция за зак-
рила на детето;
2. проверки при сигнал за нарушения на
стандартите за качество на социалните услу-
ги за деца.
Чл. 50. (1) При извършване на проверката
проверяващият се легитимира със служебна
карта и представя заповед за проверка.
(2) Проверката се извършва в присъствието
на ръководителя на проверявания обект или на
лица от персонала. В отсъствие на такива лица
проверката се извършва с участието поне на
един свидетел.
Чл. 51. При извършване на проверката про-
веряващият има право:
1. да проверява цялата дейност по предоста-
вяне на услугата;
2. на достъп до всички деца, ползващи услу-
гата, и до персонала;
3. на достъп до помещенията, сградата и
района около нея;
4. да изисква обяснения, писмена информа-
ция, документи, справки и други;
5. да получава пряко от детето или от него-
вите родители, настойници/попечители или от
лицата, които полагат грижи за него, необходи-
мата информация.